பெர்னான்டோ டி நோரன்கா

பெர்னான்டோ டி நோரன்கா (Fernando de Noronha) பிரேசிலின் கடற்கரையிலிருந்து 354 km (220 mi) தொலைவில் அத்திலாந்திக்குப் பெருங்கடலில் 21 தீவுகளையும் தீவுத்திட்டுக்களையும் உள்ளடக்கிய ஓர் தீவுக்கூட்டம் ஆகும். பெர்னோ டி லோரோன்கா என்ற போர்த்துக்கேய வணிகருக்கு பிரேசிலிலிருந்து மரங்களை இறக்குமதி செய்து உதவியமைக்காக போர்த்துக்கேய மன்னர் இத்தீவுக் கூட்டங்களை வழங்கினார்; அதன் காரணமாகவே இத்தீவுக்கூட்டம் இப்பெயரைப் பெற்றது. முதன்மைத் தீவின் பரப்பளவு 18.4 சதுர கிலோமீட்டர்கள் (7.1 sq mi) ஆகவும் மக்கள்தொகை 2012இல் 2,718 ஆகவும் உள்ளன. இப்பகுதி பிரேசிலின் இரியோ கிராண்டு டோ நார்த் மாநிலத்திற்கு அண்மையில் இருந்தபோதும் பெர்னம்புகோ மாநிலத்தின் சிறப்பு நகராட்சி (distrito estadual) ஆக உள்ளது. இதன் சுற்றுச்சூழல் முக்கியத்துவத்தைக் கருதி 2001இல் ஐக்கிய நாடுகள் கல்வி, அறிவியல், பண்பாட்டு நிறுவனம் இதனை உலகப் பாரம்பரியக் களமாக அறிவித்தது. இதன் நேர வலயம் ஆண்டு முழுவதும் ஒருங்கிணைந்த அனைத்துலக நேரம்-02:00 ஆகும். ரெசிஃபியிலிருந்து (545 km) வானூர்தி மூலமோ பயணக்கப்பல் மூலமோ அல்லது நதாலிலிருந்து (360 km) வானூர்தி மூலமோ பெர்னான்டோ டி நோரன்காவை அடையலாம். இங்கு வருகை தரும் சுற்றுலாப் பயணிகளிடமிருந்து சுற்றுச்சூழல் காப்புக்கட்டணம் வசூலிக்கப்படுகிறது. காட்சிக்கூடம் மேற்சான்றுகள் வெளி இணைப்புகள் விக்கிமூலத்தில் பெர்னான்டோ டி நோரன்கா பற்றிய ஆக்கங்கள் (போர்த்துக்கேயம்) பெர்னான்டோ டி நோரான்கோ பரணிடப்பட்டது 2005-05-23 at the வந்தவழி இயந்திரம் அலுவல்முறை வலைத்தளம் சுற்றுலா (ஆங்கிலம்) தீவின் ஒளிப்பட சுற்றுலா PVV.org (ஆங்கிலம்) /(செருமன் மொழி) உள்ளூர்வாசி ஒருவரின் தகவல் (ஆங்கிலம்) பெர்னான்டோ டி நோரான்கோவில் வாழ்க்கை குறித்து அங்கு வாழ்பவருடன் ஒலிய நேர்காணல் பரணிடப்பட்டது 2007-09-28 at the வந்தவழி இயந்திரம் ஒளிதங்கள் பெர்னான்டோ டி நோரான்கோ தேசியப் பூங்கா நோரான்கோ கடற்கரைகளும் நீரடிப்பரப்பும் பெர்னான்டோ டி நோரான்கோ ஸ்கூபா டைவிங்